তথ্যবিবরণী নম্বর : ৪১০৫

**বিটিভি চট্টগ্রাম বার্তা প্রযোজক ইমরুল আজমের মৃত্যুতে তথ্যমন্ত্রী, প্রতিমন্ত্রী ও সচিবের শোক**

ঢাকা, ১১ কার্তিক (২৭ অক্টোবর) :

বাংলাদেশ টেলিভিশন চট্টগ্রাম কেন্দ্রের বার্তা বিভাগের অতিথি প্রযোজক ইমরুল আজমের মৃত্যুতে গভীর শোক ও দুঃখ প্রকাশ করেছেন তথ্যমন্ত্রী ড. হাছান মাহ্‌মুদ, প্রতিমন্ত্রী ডা: মো: মুরাদ হাসান ও সচিব কামরুন নাহার।

আজ চট্টগ্রামে হৃদরোগে আক্রান্ত হয়ে ৩৫ বছর বয়সী ইমরুলের অকাল মৃত্যুসংবাদে তথ্যমন্ত্রী, প্রতিমন্ত্রী ও সচিব প্রয়াতের আত্মার শান্তিকামনা করেন এবং শোকসন্তপ্ত পরিবারের প্রতি গভীর সমবেদনা জানান।

রাজশাহী বিশ্ববিদ্যালয়ের গণযোগাযোগ ও সাংবাদিকতা বিভাগের স্নাতকোত্তর ছিলেন তিনি।

#

আকরাম/ফারহানা/রফিকুল/রেজাউল/২০২০/২১২২ ঘণ্টা

তথ্যবিবরণী নম্বর : ৪১০৪

করোনাকালে এশিয়া মহাদেশে বাংলাদেশের প্রবৃদ্ধি সবচেয়ে বেশি

-- পররাষ্ট্রমন্ত্রী

ঢাকা, ১১ কার্তিক (২৭ অক্টোবর) :

পররাষ্ট্রমন্ত্রী ড. এ কে আব্দুল মোমেন বলেছেন, করোনাকালে এশিয়ার সবগুলো দেশের মধ্যে বাংলাদেশের প্রবৃদ্ধি সবচেয়ে বেশি।

আজ বাংলাদেশ শিল্পকলা একাডেমির জাতীয় চিত্রশালা ভবনে ‘করোনার বিরুদ্ধে শিল্প’ শীর্ষক মাসব্যাপী চিত্রকর্ম প্রদর্শনীর উদ্বোধনী অনুষ্ঠানে প্রধান অতিথির বক্তব্যে পররাষ্ট্রমন্ত্রী একথা বলেন।

পররাষ্ট্রমন্ত্রী বলেন, করোনা মহামারিতে বন্ধুপ্রতিম দেশগুলোকে প্রবাসী বাংলাদেশিদের খাবার-সহ চিকিৎসার ব্যবস্থার অনুরোধ করা হয়েছিল। তারা কথা রেখেছে। প্রবাসী বাংলাদেশিদের সাহায্যের জন্য বাংলাদেশের বৈদেশিক মিশনসমূহে অর্থ পাঠানো হয়েছিল। দেশের প্রবাসী বাংলাদেশিদের পরিবারকে সহায়তার জন্য দুর্যোগ ও ত্রাণ মন্ত্রণালয় বিশেষ ব্যবস্থা রেখেছে।

ড. মোমেন বলেন, বিভিন্ন দেশে বাংলাদেশের তৈরি পোশাক খাতের অর্ডার বাতিল হওয়ার পর সরকারের প্রচেষ্টায় বাতিল হওয়া অর্ডারের শতকরা ৪০ ভাগ পুনরুদ্ধার করা সম্ভব হয়েছে। এক্ষেত্রে প্রধানমন্ত্রী শেখ হাসিনা বিভিন্ন দেশের রাষ্ট্রপ্রধানদের সাথে আলাপ করেছেন যাতে তারা আমাদের এই সাপ্লাই চেইন নষ্ট না করেন। বর্তমানে তৈরি পোশাক শিল্প অন্যান্য সময়ের চেয়ে ভালো করছে; প্রতি মাসে ৩ বিলিয়ন ডলারেরও বেশি রপ্তানি করা হচ্ছে।

এ সময় পররাষ্ট্রমন্ত্রী করোনার দ্বিতীয় ঢেউ মোকাবিলায় সকলকে স্বাস্থ্যবিধি মেনে চলার আহ্বান জানান।

অনুষ্ঠানে বাংলাদেশ শিল্পকলা একাডেমির মহাপরিচালক লিয়াকত আলী লাকীর সভাপতিত্বে বিশেষ অতিথি হিসেবে উপস্থিত ছিলেন সংস্কৃতি বিষয়ক প্রতিমন্ত্রী কে এম খালিদ, সংস্কৃতি বিষয়ক সচিব মোঃ বদরুল আরেফীন ও বরেণ্য চিত্রশিল্পী জামাল আহমেদ।

#

তৌহিদুল/ফারহানা/রফিকুল/জয়নুল/২০২০/২১০০ঘণ্টা

তথ্যবিবরণী নম্বর : ৪১০৩

করোনার বিরুদ্ধে শিল্প-সারা বিশ্বে বাংলাদেশের একটি ব্যতিক্রমী উদ্যোগ

-- সংস্কৃতি প্রতিমন্ত্রী

ঢাকা, ১১ কার্তিক (২৭ অক্টোবর) :

সংস্কৃতি বিষয়ক প্রতিমন্ত্রী কে এম খালিদ বলেছেন, করোনা ভাইরাসজনিত মহামারিতে আজ সারা বিশ্ব আক্রান্ত। বাংলাদেশও এর বাইরে নয়। করোনা’র বিরুদ্ধে এ লড়াইয়ে সামিল হয়েছেন সারা বিশ্বের ডাক্তার, নার্স, স্বাস্থ্যকর্মী, প্রশাসনের কর্মকর্তা, পুলিশ, সেনাসদস্য-সহ সম্মুখসারির বিভিন্ন যোদ্ধা। কিন্তু বাংলাদেশ এক্ষেত্রে ব্যতিক্রম যেখানে ডাক্তার, নার্স, সরকারি কর্মকর্তা, পুলিশ, সেনাসদস্যদের পাশাপাশি লড়াই করে যাচ্ছেন শিল্পী ও সংস্কৃতিকর্মীরা। সংস্কৃতি বিষয়ক মন্ত্রণালয়ের পৃষ্ঠপোষকতায় বাংলাদেশ শিল্পকলা একাডেমির উদ্যোগে শিশু-কিশোর, যুবক, প্রবীণ ও বিশেষ চাহিদাসম্পন্ন শিশু-সহ প্রায় সব মাধ্যমের শিল্পীরা করোনাকালে শিল্প-সংস্কৃতি নিয়ে সামিল হয়েছেন যা সারা দেশের মানুষের মধ্যে ব্যাপক সাড়া জাগিয়েছে। ‘করোনার বিরুদ্ধে শিল্প’ সারা বিশ্বে বাংলাদেশের তেমনই একটি ব্যতিক্রমী উদ্যোগ যা করোনাকালীন সারা দেশের মানুষের মনোবল সুদৃঢ় রাখতে গুরুত্বপূর্ণ ভূমিকা পালন করছে।

প্রতিমন্ত্রী আজ রাজধানীর বাংলাদেশ শিল্পকলা একাডেমির জাতীয় চিত্রশালা মিলনায়তনে সংস্কৃতি বিষয়ক মন্ত্রণালয়ের পৃষ্ঠপোষকতায় বাংলাদেশ শিল্পকলা একাডেমি আয়োজিত মাসব্যাপী (২৭ অক্টোবর-২৬ নভেম্বর ২০২০) 'অৎঃ অমধরহংঃ ঈড়ৎড়হধ' তথা 'করোনার বিরুদ্ধে শিল্প' এর উদ্বোধনী অনুষ্ঠানে বিশেষ অতিথির বক্তব্যে এসব কথা বলেন।

বাংলাদেশ শিল্পকলা একাডেমির মহাপরিচালক লিয়াকত আলী লাকী'র সভাপতিত্বে অনুষ্ঠানে প্রধান অতিথি হিসাবে উপস্থিত ছিলেন পররাষ্ট্র মন্ত্রী ড. এ. কে. আব্দুল মোমেন।

কে এম খালিদ বলেন, প্রধানমন্ত্রী শেখ হাসিনার দক্ষ, বলিষ্ঠ, দূরদর্শী ও সময়োপযোগী নেতৃত্বে করোনাকালে বাংলাদেশের অর্থনীতির চাকা যেমন সচল রয়েছে, একইসঙ্গে বাংলাদেশে করোনায় মৃত্যুহার পৃথিবীর মধ্যে অন্যতম সর্বনিম্ন। মন্ত্রী বলেন, আগামী বছরের ফেব্রুয়ারির মধ্যে আমরা করোনার একটি কার্যকর ভ্যাকসিন হাতে পাবো বলে আশা করি। পররাষ্ট্র ও স্বাস্থ্য মন্ত্রণালয় এ ব্যাপারে সর্বাত্মক প্রচেষ্টা অব্যাহত রেখেছে।

অনুষ্ঠানে বিশেষ অতিথি হিসাবে আরো উপস্থিত ছিলেন সংস্কৃতি বিষয়ক মন্ত্রণালয়ের সচিব মোঃ বদরুল আরেফীন ও বরেণ্য চিত্রশিল্পী অধ্যাপক জামাল আহমেদ। স্বাগত বক্তৃতা করেন বাংলাদেশ শিল্পকলা একাডেমির সচিব মোঃ নওসাদ হোসেন।

#

ফয়সল/ফারহানা/রফিকুল/জয়নুল/২০২০/২০৩০ঘণ্টা

তথ্যবিবরণী নম্বর : ৪১০২

স্থানীয় সরকার মন্ত্রণালয়ের প্রজ্ঞাপন জারি

**ইরফান সেলিম ঢাকা দক্ষিণ সিটি কর্পোরেশনের কাউন্সিলর পদ থেকে সাময়িক বরখাস্ত**

ঢাকা, ১১ কার্তিক (২৭ অক্টোবর) :

ঢাকা দক্ষিণ সিটি কর্পোরেশনের ৩০ নম্বর সাধারণ ওয়ার্ডের কাউন্সিলর মোহাম্মদ ইরফান সেলিমকে সাময়িকভাবে বরখাস্ত করা হয়েছে।

আজ সন্ধ্যায় স্থানীয় সরকার বিভাগ থেকে এ সংক্রান্ত প্রজ্ঞাপন জারি করা হয়।

এর আগে, দুপুরে স্থানীয় সরকার মন্ত্রী মোঃ তাজুল ইসলাম মন্ত্রণালয়ের নিজ কক্ষে সাংবাদিকদের জানান, কাউন্সিলর মোহাম্মদ ইরফান সেলিমের বিরুদ্ধে নৈতিক স্খলনজনিত অপরাধ এবং অসদাচরণের অভিযোগ পাওয়া গেছে। এসব অভিযোগের ফলে সিটি কর্পোরেশন আইন অনুযায়ী তাকে সাময়িকভাবে বরখাস্ত করে আজকেই প্রজ্ঞাপন জারি করা হবে।

স্থানীয় সরকার বিভাগ থেকে জারিকৃত প্রজ্ঞাপনে জানানো হয়, বাংলাদেশ নৌবাহিনীর একজন কর্মকর্তা ও তার স্ত্রীর ওপর হামলার অভিযোগে মোহাম্মদ ইরফান সেলিমের বিরুদ্ধে ফৌজদারি মামলা দায়ের, বিদেশি মদ সেবন করার দায়ে ভ্রাম্যমাণ আদালত কর্তৃক এক বছর কারাদণ্ড ও ৫০ হাজার টাকা জরিমানা অনাদায়ে আরো এক মাস বিনাশ্রম কারাদণ্ড প্রদান করা হয়েছে এবং ইতোমধ্যে তাকে কারাগারে প্রেরণ করা হয়েছে।

এছাড়া, তিনি অবৈধ ওয়াকিটকি রাখা ও ব্যবহারের দায়ে ভ্রাম্যমাণ আদালত কর্তৃক ছয় মাস কারাদণ্ডে দণ্ডিত হয়েছেন এবং তার বিরুদ্ধে অবৈধ অস্ত্র, মাদক রাখায় আরো মামলা দায়ের করার কার্যক্রম চলমান রয়েছে বলেও প্রজ্ঞাপনে জানানো হয়।

মোহাম্মদ ইরফান সেলিমের উক্ত কর্মকাণ্ড স্থানীয় সরকার (সিটি কর্পোরেশন) আইন ২০০৯ এর ধারা ২(৩৭) এবং ১৩(১) (খ) (ঘ) অনুযায়ী নৈতিক স্খলনজনিত অপরাধ এবং অসাধারণের শামিল হওয়ায় স্থানীয় সরকার (সিটি কর্পোরেশন) আইন ২০০৯ এর ধারা ১২ এর উপ-ধারা (১) এর ক্ষমতাবলে তাকে ঢাকা দক্ষিণ সিটি কর্পোরেশন ৩০ নম্বর ওয়ার্ডের কাউন্সিলর পদ থেকে সাময়িক বরখাস্ত করা হয়।

#

হায়দার/ফারহানা/রফিকুল/রেজাউল/২০২০/২১০২ ঘণ্টা

তথ্যবিবরণী নম্বর : ৪১০৩

করোনার বিরুদ্ধে শিল্প-সারা বিশ্বে বাংলাদেশের একটি ব্যতিক্রমী উদ্যোগ

-- সংস্কৃতি প্রতিমন্ত্রী

ঢাকা, ১১ কার্তিক (২৭ অক্টোবর) :

সংস্কৃতি বিষয়ক প্রতিমন্ত্রী কে এম খালিদ বলেছেন, করোনা ভাইরাসজনিত মহামারিতে আজ সারা বিশ্ব আক্রান্ত। বাংলাদেশও এর বাইরে নয়। করোনা’র বিরুদ্ধে এ লড়াইয়ে সামিল হয়েছেন সারা বিশ্বের ডাক্তার, নার্স, স্বাস্থ্যকর্মী, প্রশাসনের কর্মকর্তা, পুলিশ, সেনাসদস্য-সহ সম্মুখসারির বিভিন্ন যোদ্ধা। কিন্তু বাংলাদেশ এক্ষেত্রে ব্যতিক্রম যেখানে ডাক্তার, নার্স, সরকারি কর্মকর্তা, পুলিশ, সেনাসদস্যদের পাশাপাশি লড়াই করে যাচ্ছেন শিল্পী ও সংস্কৃতিকর্মীরা। সংস্কৃতি বিষয়ক মন্ত্রণালয়ের পৃষ্ঠপোষকতায় বাংলাদেশ শিল্পকলা একাডেমির উদ্যোগে শিশু-কিশোর, যুবক, প্রবীণ ও বিশেষ চাহিদাসম্পন্ন শিশু-সহ প্রায় সব মাধ্যমের শিল্পীরা করোনাকালে শিল্প-সংস্কৃতি নিয়ে সামিল হয়েছেন যা সারা দেশের মানুষের মধ্যে ব্যাপক সাড়া জাগিয়েছে। ‘করোনার বিরুদ্ধে শিল্প’ সারা বিশ্বে বাংলাদেশের তেমনই একটি ব্যতিক্রমী উদ্যোগ যা করোনাকালীন সারা দেশের মানুষের মনোবল সুদৃঢ় রাখতে গুরুত্বপূর্ণ ভূমিকা পালন করছে।

প্রতিমন্ত্রী আজ রাজধানীর বাংলাদেশ শিল্পকলা একাডেমির জাতীয় চিত্রশালা মিলনায়তনে সংস্কৃতি বিষয়ক মন্ত্রণালয়ের পৃষ্ঠপোষকতায় বাংলাদেশ শিল্পকলা একাডেমি আয়োজিত মাসব্যাপী (২৭ অক্টোবর-২৬ নভেম্বর ২০২০) 'অৎঃ অমধরহংঃ ঈড়ৎড়হধ' তথা 'করোনার বিরুদ্ধে শিল্প' এর উদ্বোধনী অনুষ্ঠানে বিশেষ অতিথির বক্তব্যে এসব কথা বলেন।

বাংলাদেশ শিল্পকলা একাডেমির মহাপরিচালক লিয়াকত আলী লাকী'র সভাপতিত্বে অনুষ্ঠানে প্রধান অতিথি হিসাবে উপস্থিত ছিলেন পররাষ্ট্র মন্ত্রী ড. এ. কে. আব্দুল মোমেন।

কে এম খালিদ বলেন, প্রধানমন্ত্রী শেখ হাসিনার দক্ষ, বলিষ্ঠ, দূরদর্শী ও সময়োপযোগী নেতৃত্বে করোনাকালে বাংলাদেশের অর্থনীতির চাকা যেমন সচল রয়েছে, একইসঙ্গে বাংলাদেশে করোনায় মৃত্যুহার পৃথিবীর মধ্যে অন্যতম সর্বনিম্ন। মন্ত্রী বলেন, আগামী বছরের ফেব্রুয়ারির মধ্যে আমরা করোনার একটি কার্যকর ভ্যাকসিন হাতে পাবো বলে আশা করি। পররাষ্ট্র ও স্বাস্থ্য মন্ত্রণালয় এ ব্যাপারে সর্বাত্মক প্রচেষ্টা অব্যাহত রেখেছে।

অনুষ্ঠানে বিশেষ অতিথি হিসাবে আরো উপস্থিত ছিলেন সংস্কৃতি বিষয়ক মন্ত্রণালয়ের সচিব মোঃ বদরুল আরেফীন ও বরেণ্য চিত্রশিল্পী অধ্যাপক জামাল আহমেদ। স্বাগত বক্তৃতা করেন বাংলাদেশ শিল্পকলা একাডেমির সচিব মোঃ নওসাদ হোসেন।

#

ফয়সল/ফারহানা/রফিকুল/জয়নুল/২০২০/২০৩০ঘণ্টা

তথ্যবিবরণী নম্বর : ৪১০২

স্থানীয় সরকার মন্ত্রণালয়ের প্রজ্ঞাপন জারি

**ইরফান সেলিম ঢাকা দক্ষিণ সিটি কর্পোরেশনের কাউন্সিলর পথ থেকে সাময়িক বরখাস্ত**

ঢাকা, ১১ কার্তিক (২৭ অক্টোবর) :

ঢাকা দক্ষিণ সিটি কর্পোরেশনের ৩০ নম্বর সাধারণ ওয়ার্ডের কাউন্সিলর মোহাম্মদ ইরফান সেলিমকে সাময়িক বরখাস্ত করে প্রজ্ঞাপন জারি করেছে স্থানীয় সরকার, পল্লী উন্নয়ন ও সমবায় মন্ত্রণালয়।

আজ সন্ধ্যায় স্থানীয় সরকার বিভাগ থেকে এ সংক্রান্ত প্রজ্ঞাপন জারি করা হয়।

এর আগে, দুপুরে স্থানীয় সরকার মন্ত্রী মোঃ তাজুল ইসলাম মন্ত্রণালয়ের নিজ কক্ষে সাংবাদিকদের জানান, কাউন্সিলর মোহাম্মদ ইরফান সেলিমের বিরুদ্ধে নৈতিক স্খলনজনিত অপরাধ এবং অসদাচরণের অভিযোগ পাওয়া গেছে। এসব অভিযোগের ফলে সিটি কর্পোরেশন আইন অনুযায়ী তাকে সাময়িকভাবে বরখাস্ত করে আজকেই প্রজ্ঞাপন জারি করা হবে।

স্থানীয় সরকার বিভাগ থেকে জারিকৃত প্রজ্ঞাপনে জানানো হয়, বাংলাদেশ নৌবাহিনীর একজন কর্মকর্তা ও তার স্ত্রীর ওপর হামলার অভিযোগে মোহাম্মদ ইরফান সেলিমের বিরুদ্ধে ফৌজদারি মামলা দায়ের, বিদেশি মদ সেবন করার দায়ে ভ্রাম্যমাণ আদালত কর্তৃক এক বছর কারাদণ্ড ও ৫০ হাজার টাকা জরিমানা অনাদায়ে আরো এক মাস বিনাশ্রম কারাদণ্ড এবং দণ্ডিত হয়ে ইতোমধ্যে কারাগারে প্রেরিত হয়েছেন।

এছাড়া, তিনি অবৈধ ওয়াকিটকি রাখা ও ব্যবহারের দায়ে ভ্রাম্যমাণ আদালত কর্তৃক ছয় মাস কারাদণ্ডে দণ্ডিত হয়েছেন এবং তার বিরুদ্ধে অবৈধ অস্ত্র, মাদক রাখায় আরো মামলা দায়ের করার কার্যক্রম চলমান রয়েছে বলেও প্রজ্ঞাপনে জানানো হয়।

মোহাম্মদ ইরফান সেলিমের উক্ত কর্মকাণ্ড স্থানীয় সরকার (সিটি কর্পোরেশন) আইন ২০০৯ এর ধারা ২(৩৭) এবং ১৩(১) (খ) (ঘ) অনুযায়ী নৈতিক স্খলনজনিত অপরাধ এবং অসাধারণের শামিল হওয়ায় স্থানীয় সরকার (সিটি কর্পোরেশন) আইন ২০০৯ এর ধারা ১২ এর উপ-ধারা (১) এর ক্ষমতাবলে তাকে ঢাকা দক্ষিণ সিটি কর্পোরেশন ৩০ নম্বর ওয়ার্ডের কাউন্সিলর পদ থেকে সাময়িক বরখাস্ত করা হয়।

#

হায়দার/ফারহানা/রফিকুল/রেজাউল/২০২০/২০৪১ ঘণ্টা

তথ্যবিবরণী নম্বর : ৪১০১

মাশরুমের সম্ভাবনাকে কাজে লাগাতে সব ধরনের উদ্যোগ নেয়া হবে

-- কৃষিমন্ত্রী

ঢাকা, ১১ কার্তিক (২৭ অক্টোবর) :

কৃষিমন্ত্রী ড. মোঃ আব্দুর রাজ্জাক বলেছেন, দেশে অর্থকরী ফসল মাশরুম চাষের সম্ভাবনা অনেক বেশি। এই সম্ভাবনাকে সর্বোচ্চ কাজে লাগাতে হবে। দেশের বেশির ভাগ মানুষ হচ্ছে ক্ষুদ্র ও প্রান্তিক কৃষক এবং ভূমিহীন। তাঁদেরকে মাশরুম চাষে সম্পৃক্ত করতে পারলে কর্মসংস্থান ও আয়ের পথ তৈরি হবে। মাশরুম চাষ সম্প্রসারণ ও জনপ্রিয় করতে পারলে এটি বাংলাদেশের অর্থনীতিতে বড় ভূমিকা রাখতে পারবে। অন্যদিকে, দেশে লাখ লাখ শিক্ষিত বেকার যুবক রয়েছে যারা চাকরির জন্য চেষ্টা করছে। তাদেরকে প্রশিক্ষণের মাধ্যমে উদ্যোক্তা করতে পারলে মাশরুমের স্থানীয় ও আন্তর্জাতিক বাজার তৈরি হবে।

কৃষিমন্ত্রী আজ মন্ত্রণালয়ের সম্মেলন কক্ষ থেকে অনলাইনে মাশরুম চাষি ও উদ্যোক্তাদের সাথে ‘মাশরুম চাষের সমস্যা, সম্ভাবনা ও সমাধান’শীর্ষক মতবিনিময় সভায় এসব কথা বলেন।

মন্ত্রী বলেন, মাশরুমের সম্ভাবনাকে কাজে লাগাতে হলে গবেষণা বাড়াতে হবে। গবেষণা করে বাংলাদেশের বিভিন্ন অঞ্চল ও সিজনভিত্তিক নতুন জাতের মাশরুম উদ্ভাবন করতে হবে এবং চাষ সম্প্রসারণ করতে হবে। সেজন্য মাশরুম বিষয়ে অভিজ্ঞ ও বিশেষজ্ঞদের কাজে লাগানো হবে। মাশরুম উন্নয়ন ইনস্টিটিউটকে শক্তিশালী করা হবে। শীঘ্রই প্রকল্প গ্রহণের মাধ্যমে দেশের হর্টিকালচার সেন্টার, মাশরুম সেন্টার প্রভৃতি প্রতিষ্ঠানগুলোকে শক্তিশালী করা হবে। যাতে করে তারা নতুন জাত উদ্ভাবন করতে পারে। কর্মকর্তা, চাষি এবং উদ্যোক্তাদের জন্য উন্নত প্রশিক্ষণের ব্যবস্থা করা হবে।

মাশরুম উন্নয়ন ইনস্টিটিউটের তথ্যানুসারে, মাশরুম উৎপাদন দ্রুত বেড়ে যাচ্ছে। দেশে বর্তমানে প্রায় ৪০ হাজার মেট্রিক টন মাশরুম প্রতিবছর উৎপাদন হচ্ছে যার আর্থিক মূল্য প্রায় ৮০০ কোটি টাকা। প্রায় দেড় লাখ মানুষ মাশরুম ও মাশরুমজাত পণ্য উৎপাদন ও বিপণন সংশ্লিষ্ট কাজে যুক্ত হয়েছেন। অন্যদিকে, বিশ্বের অর্থনৈতিকভাবে সমৃদ্ধ প্রায় সব দেশেই মাশরুম আমদানি করে থাকে। বাংলাদেশ থেকে বিশ্বের বিভিন্ন দেশে মাশরুম রপ্তানির অনেক সুযোগ রয়েছে।

কৃষি মন্ত্রণালয়ের সচিব মোঃ মেসবাহুল ইসলাম, মন্ত্রণালয়ের ঊর্ধ্বতন কর্মকর্তা এবং সারা দেশ থেকে মাশরুম চাষি ও উদ্যোক্তাদের প্রতিনিধিরা অনলাইনে সংযুক্ত ছিলেন।

#

কামরুল/নাইচ/রফিকুল/জয়নুল/২০২০/১৯২০ঘণ্টা

তথ্যবিবরণী নম্বর : ৪১০০

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ১১ কার্তিক (২৭ অক্টোবর) :

      স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১২ হাজার ৬১৭ জনের নমুনা পরীক্ষা করে ১ হাজার ৩৩৫ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৪ লাখ ১ হাজার ৫৮৬ জন।

গত ২৪ ঘণ্টায় ২০ জন-সহ এ পর্যন্ত ৫ হাজার ৮৩৮ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৩ লাখ ১৮ হাজার ১২৩ জন।

#

হাবিবুর/নাইচ/রফিকুল/রেজাউল/২০২০/১৮০০ ঘণ্টা

তথ্যবিবরণী নম্বর : ৪০৯৯

আইনমন্ত্রী ও ভারতীয় হাইকমিশনারের বৈঠক

**বিচারক-আইনজীবীদের প্রশিক্ষণে পারস্পরিক সহযোগিতার আশ্বাস**

ঢাকা, ১১ কার্তিক (২৭ অক্টোবর) :

বাংলাদেশের বিচারিক আদালত ও উচ্চ আদালতের বিচারক এবং আইনজীবীদের পারস্পরিক সহযোগিতা ও প্রশিক্ষণের বিষয়ে ভারতীয় হাই কমিশনারের সঙ্গে আলোচনা হয়েছে বলে জানিয়েছেন আইন, বিচার ও সংসদ বিষয়ক মন্ত্রী আনিসুল হক।

মন্ত্রী আজ গুলশান তাঁর সরকারি বাসভবনে বাংলাদেশে নবনিযুক্ত ভারতীয় হাই কমিশনার বিক্রম কুমার দোরাইস্বামীর সঙ্গে বৈঠক শেষে সাংবাদিকদের এসব কথা বলেন ।

মন্ত্রী বলেন, ‘বাংলাদেশ ও ভারতের সম্পর্ক নিয়ে আলোচনা করেছি। প্রত্যেকদিনই এই বন্ধুত্ব আরো সুদৃঢ় হবে। এই বিশ্বাস এবং আস্থা নিয়েই আমাদের কথোপকথন। আমরা আরো যেটা নিয়ে আলাপ করেছি, সেটা হচ্ছে ভারত এবং বাংলাদেশের আইনের অবকাঠামো প্রায় একই। সেজন্য উভয় দেশের বিচারিক আদালত এবং উচ্চ আদালতের বিচারক ও বিচারপতিদের মধ্যে এবং আইনজীবীদের মধ্যে পরস্পর সহযোগিতা এবং প্রশিক্ষণের জন্য আমাদের যে প্রতিষ্ঠানগুলো আছে- সেগুলো কীভাবে কাজ করবে তা নিয়ে আলোচনা হয়েছে।’

এ সময় ভারতীয় হাইকমিশনার দোরাইস্বামী সাংবাদিকদের বলেন, বাংলাদেশের বিচার পদ্ধতিতে আইনমন্ত্রীর ভূমিকা ও অগ্রগতি প্রশংসনীয়। বাংলাদেশের সঙ্গে ভারতের ঐতিহাসিক সম্পর্ক রয়েছে। প্রধানমন্ত্রী, আইনমন্ত্রী-সহ সর্ব সাধারণের জন্য আমাদের সহযোগিতা থাকবে।

আনিসুল হক আরো বলেন, আমাদের উভয় দেশের বিচারিক পদ্ধতি প্রায় এক। এর ফলে আমরা একে অপর থেকে শিখতে পারব এবং কাজ করতে পারব। কারণ দুই দেশের মধ্যে পারস্পারিক সহযোগিতার জন্য কোনো প্রতিবন্ধকতা নেই।

#

রেজাউল/নাইচ/রফিকুল/রেজাউল/২০২০/১৭৪৪ ঘণ্টা

তথ্যবিবরণী নম্বর : ৪০৯৮

**উন্নত বিশ্বের সাথে তাল মেলাতে প্রযুক্তিগত উৎকর্ষের বিকল্প নেই**

**- জনপ্রশাসন প্রতিমন্ত্রী**

ঢাকা, ১১ কার্তিক (২৭ অক্টোবর) :

জনপ্রশাসন প্রতিমন্ত্রী ফরহাদ হোসেন বলেছেন, উন্নত বিশ্বের সাথে তাল মিলিয়ে চলতে হলে প্রযুক্তিগত উৎকর্ষের কোন বিকল্প নেই।

আজ মেহেরপুর জেলা প্রশাসন আয়োজিত ৪১তম জাতীয় বিজ্ঞান ও প্রযুক্তি সপ্তাহ, বিজ্ঞান মেলা এবং ৪১তম জাতীয় বিজ্ঞান অলিম্পিয়াড এর উদ্বোধনী অনুষ্ঠানে ভার্চুয়াল কনফারেন্সের মাধ্যমে প্রধান অতিথির বক্তৃতায় তিনি এ কথা বলেন।

তিনি বলেন, বর্তমান বিশ্ব প্রযুক্তি নির্ভর। বিশ্বের উন্নত রাষ্ট্রগুলো বিজ্ঞান ও প্রযুক্তিতে অনেকদূর এগিয়ে গেছে। দেশকে উন্নত রাষ্ট্রে পরিণত করতে আমাদেরকে বিজ্ঞান ও প্রযুক্তিতে আরো সক্ষমতা অর্জন করতে হবে।

তিনি আরো বলেন, আমাদের শিক্ষার্থীদের বিজ্ঞানমনস্ক করে তুলতে হবে। এক্ষেত্রে শিক্ষকদের অত্যন্ত গুরুত্বপূর্ণ ভূমিকা রয়েছে। তাই শিক্ষকদের প্রয়োজনীয় প্রশিক্ষণের মাধ্যমে সক্ষম করে তুলতে হবে।

প্রতিমন্ত্রী এ সময় বিজ্ঞানক্লাব ও বিজ্ঞানল্যাবের প্রয়োজনীয়তা উল্লেখ করে বলেন, বিভিন্ন পর্যায়ের বিজ্ঞান ক্লাবগুলো শিক্ষার্থীদের বিজ্ঞানমনস্ক করে গড়ে তুলতে এবং তাদেরকে প্রশিক্ষিত করতে গুরুত্বপূর্ণ ভূমিকা পালন করে থাকে। তাই প্রতিটি শিক্ষাপ্রতিষ্ঠানে বিজ্ঞানক্লাব গড়ে তুলতে হবে। এছাড়াও শিক্ষা প্রতিষ্ঠানের বিজ্ঞান ল্যাবগুলোকে উন্নত ও আধুনিক করতে হবে, যেন শিক্ষার্থীরা হাতে-কলমে শিক্ষা গ্রহণ করতে পারে।

তিনি আরো বলেন, বর্তমান যুগে প্রযুক্তির উৎকর্ষতার সাথে সাথে আমরা পরিবেশ দূষণেরও সম্মুখীন হচ্ছি। এক্ষেত্রে আমাদের আরো সচেতন হতে হবে। আধুনিক বর্জ্য ব্যবস্থাপনার প্রয়োগ ঘটিয়ে দূষণ কমিয়ে আনতে হবে। কলকারখানার ক্ষতিকর বাই-প্রোডাক্টগুলো কাজে লাগিয়ে তা কিভাবে পরিবেশের উপযোগী করে ব্যবহার করা যায়, সে বিষয়ে আরো গবেষণা করতে হবে। প্রতিমন্ত্রী এজন্য সংশ্লিষ্ট সকলকে উদ্যোগী হয়ে কাজ করার আহ্বান জানান।

জেলা প্রশাসক ড. মুনসুর আলম খানের সভাপতিত্বে অনুষ্ঠানে পুলিশ সুপার এস এম মুরাদ আলি, জেলা আওয়ামী লীগের সাধারণ সম্পাদক এম এ খালেক বিশেষ অতিথি হিসাবে বক্তব্য রাখেন।

#

শিবলী/পরীক্ষিৎ/জুলফিকার/আসমা/২০২০/১৬০০ ঘণ্টা

তথ্যবিবরণী                                                                     নম্বর : ৪০৯৭

**একনেকে প্রায় সাড়ে পাঁচহাজার কোটি টাকার ৩টি প্রকল্প অনুমোদিত**

ঢাকা, ১১ কার্তিক (২৭ অক্টোবর):

জাতীয় অর্থনৈতিক পরিষদের নির্বাহি কমিটি (একনেক) পাঁচ হাজার ১৮৯ কোটি ৬৯ লাখ টাকা ব্যয়সম্বলিত ৩টি প্রকল্প অনুমোদন করেছে। এর মধ্যে সরকারি অর্থায়ন দুই হাজার ৮৫৫ কোটি আট লাখ টাকা, সংস্থার নিজস্ব অর্থায়ন ৬৩ কোটি ৮৫ লাখ টাকা এবং বৈদেশিক উৎস হতে ঋণ দুই হাজার ২৭০ কোটি ৭৬ লাখ টাকা।

প্রধানমন্ত্রী এবং একনেক-এর চেয়ারপারসন শেখ হাসিনার সভাপতিত্বে আজ গণভবনে ভিডিও কনফারেন্সিং-এর মাধ্যমে শেরেবাংলা নগরস্থ এনইসি সম্মেলনকক্ষে অনুষ্ঠিত সভায় এ অনুমোদন দেয়া হয়েছে।

অনুমোদিত প্রকল্পসমূহ হলো: সড়ক পরিবহন ও সেতু মন্ত্রণালয়ের ২টি প্রকল্প যথাক্রমে ‘সোনাপুর (নোয়াখালী)-সোনাগাজী (ফেনী)-জোয়ারগঞ্জ (চট্টগ্রাম) সড়ক উন্নয়ন-২য় সংশোধিত’ প্রকল্প ও ‘সাসেক সড়ক সংযোগ প্রকল্প-২: এলেঙ্গা-হাটিকামরুল-রংপুর মহাসড়ক চার লেনে উন্নীতকরণ-১ম সংশোধিত’ প্রকল্প এবং স্থানীয় সরকার, পল্লী উন্নয়ন ও সমবায় মন্ত্রণালয়ের ‘ঢাকা উত্তর সিটি কর্পোরেশন এলাকার ট্রাফিক অবকাঠামো উন্নয়নসহ সড়ক নিরাপত্তা’ প্রকল্প।

কৃষিমন্ত্রী মোঃ আব্দুর রাজ্জাক; স্থানীয় সরকার, পল্লী উন্নয়ন ও সমবায় মন্ত্রী মোঃ তাজুল ইসলাম; শিল্পমন্ত্রী নূরুল মজিদ মাহমুদ হুমায়ূন; স্বাস্থ্যমন্ত্রী জাহিদ মালেক; পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন এবং ভূমিমন্ত্রী সাইফুজ্জামান চৌধুরী সভার কার্যক্রমে অংশগ্রহণ করেন।

সভায় মন্ত্রিপরিষদ সচিব, প্রধানমন্ত্রীর মুখ্যসচিব, এসডিজি বিষয়ক মুখ্য সমন্বয়ক, পরিকল্পনা কমিশনের সদস্যবৃন্দ, সংশ্লিষ্ট মন্ত্রণালয়সমূহের সচিব এবং ঊর্ধ্বতন কর্মকর্তাগণ উপস্থিত ছিলেন।

#

শাহেদ/পরীক্ষিৎ/শাহ আলম/জুলফিকার/আসমা/২০২০/১৫৩০ ঘণ্টা